[{"text_idx": "#000001", "text": "Mae polareiddio cymdeithasol yn broblem arwyddocaol, yn gynyddol felly, mewn nifer o gymunedau yng Nghymru. Mae gwahaniaethau o ran safbwyntiau ar faterion cymdeithasol mawr fel Brexit, COVID a mewnfudo, yn ogystal ag ynghylch dadleuon lleol yn ymwneud a\u0302 chynlluniau traffig a datblygiadau o ran adeiladu, wedi rhoi straen ar berthnasoedd rhwng cymdogion ac wedi creu tensiynau sy\u2019n gwanhau cydlyniant cymunedol a gallu cymuned i weithredu. Gweithdy undydd rhad ac am ddim yw hwn ar gyfer uwch wneuthurwyr penderfyniadau ac ymarferwyr yn y sector cyhoeddus a\u2019r gymdeithas sifil sy\u2019n ymwneud a\u0302 chydlyniant cymunedol yng Nghymru, a\u2019i nod yw datblygu cyfres o atebion i bontio gwahaniaethau o ran barn, y gall sefydliadau sy\u2019n gweithio gyda chymunedau eu rhoi ar waith. Wedi\u2019i hwyluso gan yr awdur ac ymgynghorydd blaenllaw ar bolareiddio, Alison Goldsworthy, bydd y rhaglen ryngweithiol yn archwilio beth yw polareiddio, sut a pham mae\u2019n digwydd, a beth all grwpiau, busnesau a chyrff cyhoeddus y gymdeithas sifil ei wneud i\u2019w wrthsefyll, gydag enghreifftiau o fentrau sy\u2019n llwyddo. Bydd y digwyddiad yn cael ei lywio gan ymchwil a wnaed yn rhan o Ganolfan Ymchwil ar y Gymdeithas Sifil ESRC WISERD."}, {"text_idx": "#000006", "text": "0 thoughts on \u201cMynd i\u2019r Afael a\u0302 Phegynu mewn Cymunedau\u201d"}]